EkBass/fiwiki-20250220-pages-articles huggingface dataset:
HTC HD2

HTC HD2 on HTC:n marraskuussa 2009 markkinoille tuoma älypuhelin. Puhelin on hyvin tekninen ja sisältää mm. 1 GHz snapdragon-suorittimen, sekä Windows Mobile 6.5 -käyttöjärjestelmän. Puhelin kilpailee lähinnä Applen iPhonen ja Nokian N900 -puhelimien kanssa. ==Tekniset tiedot== Prosessori 1 GHz Snapdragon-prosessori Käyttöjärjestelmä Windows Mobile® 6.5 Professional, Android*, Windows Phone 7*, Meego**, Ubuntu**, FireFox OS** Mitat 120,5 mm × 67 mm × 12 mm Paino 157 g akun kanssa Näyttö 4,3 tuuman kapasitiivinen kosketusnäyttö WVGA-resoluutiolla (480×800 pikseliä) Verkko HSDPA/WCDMA: 900/2100 MHz GSM: 850/900/1800/1900 MHz Laitteen ohjaus kosketusnäyttö, 5 toimintapainiketta GPS sisäinen GPS-vastaanotin Yhteydet Bluetooth® 2.1 EDR, tuetut profiilit: A2DP, AVRCP, BIP, BPP, DUN, FTP, GAP, GOEP, HFP, HID, HSP, OPP, PAN, PBAP, SAP, SPP Wi-Fi 802.11b/g Aludioliitäntä 3,5 mm audioliitin USB-liitäntä standardi Micro-USB Kamera 5 megapikselin värikamera autofocuksella, dual LED -salamavalo (androidilla kamera tulee 720p-video kuvausta) Audio, tuetut formaatit .aac, .amr, .m4a, .mid, .mp3, .mp4, .qcp, .wav, .wma Video, tuetut formaatit .wmv, .asf, .mp4, .3gp, .3g2, .m4v, .avi Akku l itium-ioniakku, kapasiteetti 1230 mAh Muistikortti microSD- muistikorttipaikka (SD 2.0 yhteensopiva) Laturi Jännite/taajuus: 100 ~ 240V AC, 50/60Hz, ulostulo 5V ja 1A Erikoisominaisuudet: G-voima-anturi, etäisyyden tunnistin, valotunnistin, HTC Footprints, digitaalinen kompassi (*) Android ja Windows Phone 7 käyttöjärjestelmät toimivat puhelimessa moitteetta, mutta eivät ole virallisesti tuettuja ja vaativat käyttäjän tekemään puhelimeen ohjelmistopuolen muutoksia saadakseen nämä käyttöjärjestelmät toimimaan puhelimessa. (**) Meego, Ubuntu ja FireFox OS saadaan myös puhelimessa boottaamaan, mutta nämä käyttöjärjestelmät eivät toistaiseksi toimi puhelimessa vakaasti eivätkä osaa hyödyntää kaikkia puhelimen toimintoja. HD2 Luokka:Wi-Fi-laitteet Luokka:Vuoden 2009 matkapuhelimet Luokka:Windows Mobile -pohjaiset laitteet
Seppälä (Jyväskylä)

Seppälä on pien- ja tilastoalue Jyväskylässä Kangasvuoren kaupunginosassa Tourulan pohjoispuolella. Seppälästä oli alun perin tarkoitus tulla teollisuusalue, mutta siitä on tullut paremminkin kaupan keskittymä. Vuonna 1972 sinne avattiin Seppälän Prisma, joka on Jyväskylän ensimmäinen automarket ja Suomen ensimmäinen Prisma.https://oa.doria.fi/bitstream/handle/10024/6181/TMP.objres.74.pdf?sequence=1 Viitattu 15.2.2010 Seppälässä toimi myös vuoteen 2010 asti Gummeruksen kirjapaino. Suuri osa Seppälän kaduista on nimetty sepän välineiden mukaan, esimerkiksi Ahjokatu, Alasinkatu ja Vasarakatu. Vuonna 2017 Seppälään avattiin Seppä -kauppakeskus. ==Lähteet== Luokka:Kangasvuori
Stora Mickelskären

Stora Mickelskären on Porkkalan edustalla, Kirkkonummen kunnan alueella sijaitseva usean saaren muodostama saariryhmä. Nimen katsotaan olevan perua siitä, että viikinkien reitti oli kulkenut saariston ohi. Lähtökohtana on ollut tuon ajan ruotsin "mikla" eli suurta (nykyruotsin mycket) tarkoittava sana. Saariston pääsaari Bylandet on Espoon kaupungin virkistysalue. Saari on ollut aiemmin myös osa toisen maailmansodan jälkeistä Porkkalan vuokra-aluetta vuoteen 1956 asti. Tänä aikana siellä sijaitsi Neuvostoliiton vuokra-alueen merivalvonnan hallinnollinen keskus, minkä vuoksi saarella on yhä runsaasti ajan neuvostoliittolaista rakennuskantaa. Tunnetuimmat ovat Komendantin talo, loisto ja leipomo. Loisto on pudonnut jalustalta. Samanlainen vielä pystyssä oleva loisto löytyy Träskön saarelta. Bylandetin saarella on myös suomalaisten toisen maailmansodan aikana rakentama tulenjohtotorni, “Valven saapas“, joka on puolustusvoimien hallinnassa. Bylandetissa on yksi poiju pohjoiskärjessä ja useampia poijuja länsipuolella. Poijut on porattu kallioon länsipuolella ja kaikkia länsipuolen poijuja yhdistää ketju pohjassa, joten ankkuriin ei kannata mennä. Pohjoiskärjessä olevalla poijulla on paino. Poijut on laitettu 2003, mutta ne on tarkastettu 3. elokuuta 2011. Muita Stora Mickelskärenin saaria ovat mm. Norrlandet, Lövlandet, Norra Linlandet, Södra Linlandet sekä Skrobban. Skrobban on Merikarhujen saari ja sinne on ulkopuolisilla pääsy vain kutsusta. Saaren merkittävin nähtävyys on vuoden 1850 piirustusten mukaisesti uudelleenrakennettu punainen luotsitupa. Luotsitupien tapaan sieltä piti näkyä kaikille ilmansuunnille, joten se onkin sijoitettu saaren korkeimmalle kohdalle avokalliolle, josta avautuu näkymät kaikille alueen veneilyreiteille. == Aiheesta muualla == * * Luokka:Kirkkonummi Luokka:Suomenlahden saaret Luokka:Suomen merialueiden saaret
Cibo Matto

Cibo Matto oli yhdysvaltalainen yhtye. Sen perustivat kaksi japanilaista ekspatriaattia Yuka Honda ja Miho Hatori New Yorkissa vuonna 1994. Honda sävelsi yhtyeen kappaleet käyttäen syntetisaattoreita, kitaraa ja sampleria, Hatori kirjoitti sanoitukset ja lauloi tai räppäsi. Myöhemmin yhtyeessä soittivat myös Sean Lennon, Timo Ellis ja Duma Love. Cibo Matto hajosi kaksi albumia julkaistuaan vuonna 2001. Cibo Matto yhdisteli musiikissaan muun muassa hip-hopia, rockia, jazzia ja bossa novaa. Nimi Cibo Matto on italiaa ja tarkoittaa "hullua ruokaa". Yhtye tulikin tunnetuksi ruoka-aiheisilla sanoituksillaan. Cibo Matto on esiintynyt myös Buffy vampyyrintappaja -televisiosarjassa. ==Diskografia== ===Albumit=== * Viva! La Woman (1996) * Stereo ★ Type A (1999) ===EP:t=== * Cibo Matto (1995) * Super Relax (1997) ===Singlet=== * Birthday Cake (1995) * Know Your Chicken (1996) * Working for Vacation (1999) * Moonchild (1999) * Spoon (1999) ===Kokoelmat=== * Pom Pom: The Essential Cibo Matto (2007) ==Aiheesta muualla== * Cibo Matto Warner Bros Recordsin sivuilla * Cibo Matton MySpace-sivu * Cibo Matto All Music Guidessa * Cibo Matto Discogsissa Luokka:Yhdysvaltalaiset hip hop -yhtyeet Luokka:Yhdysvaltalaiset rockyhtyeet
Narkaus

Narkaus on kylä Rovaniemellä. Se sijaitsee kantatie 78:n varrella noin 35 kilometrin päässä keskustasta Ranualle päin. Narkauksessa on Narkausjärvi, Jokelan ja Narkauksen välissä sijaitseva Ala-Kuohunki sekä monia muita pieniä järviä ja lampia. Asukkaita kylässä on noin 180. Luokka:Rovaniemen kylät
Esko Honkanen

Esko Olavi Honkanen (11. joulukuuta 1925 Kurkijoki – 2. kesäkuuta 2010 Helsinki) oli suomalainen opettaja, toimittaja ja kirjailija. Hän on käyttänyt myös nimimerkkiä Jouni Kaito. Honkanen oli jatkosodassa kesällä 1944. Hän valmistui ylioppilaaksi Parikkalan yhteiskoulusta ja 1951 kansakoulunopettajaksi Helsingin Opettajakorkeakoulusta. Hän työskenteli opettajana eri paikkakunnilla ja vuodesta 1965 Helsingin Vuosaaressa. Opettajantyönsä ohella hän kirjoitti 16 nuortenkirjaa ja runokokoelman.Kalle Kallio, Muistokirjoitus, Helsingin Sanomat 9.7.2010 sivu B 9 Artikkelin verkkoversio Honkanen oli perustamassa Helsingin Vuosaaressa ilmestyvää Vuosaari-lehteä ja oli vuodet 1965–2000 päätoimittaja. Hän on ollut myös Helsingin kaupunginvaltuutettuna kokoomuksessa ja liberaaleissa ja myös kaupunginhallituksessa 1997–2001. Muita luottamustoimia hänellä oli runsain määrin, ja hän oli innokas veteraaniurheilija. == Teoksia == Omalla nimellä: * Onnen kompassineula, kertomus nuorille. Karisto 1952 * Järvistön nuoret, nuorisoromaani. Karisto 1953 * Jäät lähtevät keväällä, romaani. Karisto 1954 * Korpikylän pojat, kertomus urheilijapojista. Karisto 1955 * Ohjelmaa nuorten juhliin. Valistus 1956 * Myllypuron lapset. Valistus 1959 * Rautaportti pitää, historiallinen kertomus Karjalasta. Valistus 1959 * Laatokan lukko, historiallinen kertomus Karjalasta. Valistus 1960 * Rekka-auton arvoitus, seikkailukertomus tytöille ja pojille. Seikkailusarja 23. Valistus 1963 * Rivien välistä, runoja sodasta. Honkaset, Helsinki 1989 Nimimerkillä Jouni Kaito: * Sudenhuuto, seikkailukertomus rajaseuduilta. Karisto 1950, 2. painos omalla nimellä 1959 * Hullunmylly, kertomus kesäyön kommelluksista. Karisto 1951 * Meidän kylän mäkiseura, kertomus urheilijapojille. Karisto 1951 * Pojat eivät pelkää, seikkailukertomus kaikille reippaille pojille. Karisto 1951 * Salama iskee saareen, kesäisiä seikkailuja. Karisto 1951 == Lähteet == * === Viitteet === Luokka:Suomalaiset opettajat Luokka:Suomalaiset kirjailijat Luokka:Suomalaiset päätoimittajat Luokka:Kansallisen Kokoomuksen poliitikot Luokka:Suomalaiset liberaalit poliitikot Luokka:Helsingin kaupunginvaltuutetut Luokka:Vuonna 1925 syntyneet Luokka:Vuonna 2010 kuolleet
Bileet Roxburyssa

Bileet Roxburyssa (A Night at the Roxbury) on John Fortenberryn ohjaama komediaelokuva vuodelta 1998. Elokuva perustuu Saturday Night Livessa esitettyyn The Roxbury Guys -sketsiin. Elokuvassakin nähdystä autolla- ajokohtauksesta, jossa kuunnellaan Haddawayn What Is Love -kappaletta päätä nytkyttäen, on tehty internetiin lukemattomia muunnelmia. == Juoni == Doug Butabi (Chris Kattan) ja Steve Butabi (Will Ferrell) ovat luuseriveljekset, jotka asuvat vielä kotonaan. Heille tärkeintä ovat klubit ja diskopallon kimallus. Kummankin haaveena on päästä kaupungin parhaimpaan menopaikkaan Roxburyyn. Haave toteutuu, kun he törmäävät (elokuvassa itseään esittävän) Richard Griecon kuljettamaan Ferrariin. Grieco päästää veljekset Roxburyyn välttyäkseen oikeuskäsittelyltä. Roxburyssä veljekset tapaavat kaupungin klubienomistajan, jolle he kertovat oman ideansa yökerhoista. Eikä kauankaan kun veljesten lahkeissa roikkuu pari mallityttöä. Kotona odottaa veljesten isä, joka haluaa naittaa Steven naapurin Emilylle. == Lähteet == == Aiheesta muualla == * * Luokka:Yhdysvaltalaiset komediaelokuvat Luokka:Internet-ilmiöt Luokka:Vuoden 1998 yhdysvaltalaiset elokuvat
Julius Terentius

Julius Terentius (200-luku) oli roomalainen sotilas, joka tunnetaan Dura- Europoksesta löytyneen seinämaalauksen ja piirtokirjoituksen perusteella. Hän oli Durassa olleen palmyralaisten 20. kohortin (Cohors XX Palmyrenorum) tribuuni, joka luultavasti sai surmansa persialaisten hyökkäyksessä vuonna 239.Edwell s. 138Matyszak ja Berry s. 250–251 Seinämaalauksessa, joka löydettiin eräästä kaupungin temppelistä, 21 miehen ryhmä kohortin sotilaita valmistautuu uhraamaan kolmen veistoksen edessä. Ne esittävät ehkä palmyralaisia jumalia tai Rooman keisareita Gordianus III:ta, Pupienusta ja Balbinusta. Uhritoimituksen johtajana toimii Julius Terentius, jonka nimi mainitaan maalauksessa. Terentiuksen vaimo pystytti miehensä muistoksi hautakiven, joka löydettiin eräästä talosta, jonka tutkijat arvelevat olleen heidän kotinsa. Hautakiveen oli hakattu myös piirtokirjoitus, joka viittaa siihen, että hän sai surmansa taistelussa. Eräästä toisesta talosta löytyneen graffitin mukaan persialaiset hyökkäsivät Duraan 30. huhtikuuta 239. Terentius saattoi kuolla juuri tuolloin. == Lähteet == * * === Viitteet === Luokka:Roomalaiset sotilaat Luokka:200-luku
Torino 2006 (videopeli)

Torino 2006 on urheilupeli Torinon talviolympialaisista 2006. ==Lajit== Pelissä on ohjekirjan mukaan 15 lajia, mutta todellisuudessa niitä on vähemmän. Eri lajeiksi voidaan tulkita: * Kelkkailu * Ampumahiihto * Pikaluistelu * Mäkihyppy * Alppihiihto * Maastohiihto * Yhdistetty ==Maat== * * * * * * * * * * * * * * * * * * * * * * * * == Lähteet == == Aiheesta muualla == * Luokka:Vuoden 2006 videopelit Luokka:PlayStation 2 -pelit Luokka:Xbox-pelit Luokka:Windows-pelit Luokka:Olympia-aiheiset pelit Luokka:Talviolympialaiset 2006 Luokka:Saksassa kehitetyt videopelit
Kesyttömät etsivät

Kesyttömät etsivät (alkup. Los detectives salvajes) on chileläis-espanjalaisen Roberto Bolañon kirjoittama romaani. Vuonna 1998 ilmestynyttä Kesyttömät etsivät -teosta pidetään hänen toisena päätyönään romaanin 2666 ohella. Kesyttömät etsivät sai ilmestymisvuonnaan arvostetut Herralde- ja Romulo Gallegos -kirjallisuuspalkinnot. Kirjan keskeiset aiheet liittyvät maanalaiseen kirjallisuusliikkeeseen, runoihin ja kadonneen runoilijattaren etsintään. Kirjan on suomentanut Einari Aaltonen. Joulukuussa 2009 suomennoksen on kustantanut Kustannusosakeyhtiö Sammakko. ==Lähteet== * Luokka:Vuoden 1998 kirjat Luokka:Chileläiset kirjat
Anusandhān evaṃ Vikās Sangaṭhan

Rakṣā Anusandhān evaṃ Vikās Sangaṭhan on Intian puolustusministeriön alainen tutkimusorganisaatio (, eli DRDO), joka on alallaan Aasian suurimpia. Organisaatio perustettiin vuonna 1958 yhdistämällä kaksi Intian puolustusministeriön alaista tutkimuskeskusta. Nykyisin siinä työskentelee 5000 tutkijaa ja 25 000 heitä avustavaa henkilöä. ==Ilmailu== Projekteja * Organisaatio johtaa ja rahoittaa HAL Tejas-ohjelmaa, jossa kehitetään 4. sukupolven hävittäjälentokonetta.http://www.ada.gov.in/Lcaworkcentres/lcaworkcentres.html * Organisaatio kehittää avioniikka Sukhoi Su-30MKI -ohjelmaan etenkin tutka- aallonpituuksille. HAL toimittaa avioniikkaa Intian ja mahdollisesta myös Malesian ilmavoimien Suhoi Su-30 MKM-hävittäjiin. DRDO's Project Vetrivale * Organisaatio ja Intian ilmavoimat toteuttavat MiG-27- ja Sepecat Jaguar -lentokoneiden käyttöiän pidentämiseen liittyviä teknologioiden uusimisia. * Organisaatiolla on UAV-projekteja: DRDO Nishant ja Lakshya PTA. Indian Army orders twelve Nishants Gallery of Dhruv, Nishant and armoured vehicles with detailed captions at ACIG.org ==Maavoimat== Organisaatio on kehittänyt lukuisia jalkaväen aseita. * INSAS-rynnäkkökivääri - ase on Intian maavoimien standardiase. http://www.hinduonnet.com/2001/08/13/stories/0213000p.htm http://www.tribuneindia.com/1998/98sep14/nation.htm * Organisaatio on kehittänyt Pinaka-rakettiaseen ja kehittää pitkän kantaman taktista ohjusta. Defence scientists plan artillery rockets with 100-km range * Organisaatio on kehittänyt Arjun-panssarivaunun elektroniikkaa. * Organisaatio kehittää Samyutka-järjestelmää elektroniseen sodankäyntiin,Samyukta and Samrat: DRDO’s indigenously integrated EW system,ForceIndia june issue tutkatekniikkaa, ennakkovaroitusjärjestelmiä jne. ==Merivoimat== Organisaatio on kehittänyt Intian laivastolle mm. kaikuluotaimia ja torpedoja.Article on DRDO's NPOL Article on DRDO's sonars Beas specifications with HUMSA NSTL's Heavy and lightweight electrically propelled torpedoes are under production ==Ohjukset== Organisaatio on kehittänyt lukuisia ohjuksia eri aselajien tarpeisiin. ==Lähteet== ==Aiheesta muualla== *Kotisivusto Luokka:Intian tiede ja tekniikka Luokka:Intian asevoimat
Megafoni

Megafoni on kannettava ja tavallisesti kädessä pidettävä äänentoistolaite. Laite moninkertaistaa äänen ja sitä käytetään muun muassa urheilukilpailuissa. Megafonin kehittäjiä olivat Samuel Morland ja Athanasius Kircher. == Katso myös == *Mikrofoni Luokka:Kaiuttimet
No Control

No Control on punk-yhtye Bad Religionin vuonna 1989 julkaistu neljäs studioalbumi. Albumi on myynyt hyvin edeltäjänsä tavoin. Se sisältää monia yhtyeen tunnetuimmista kappaleista kuten "Change of Ideas", "No Control", "I Want to Conquer the World" ja "You". ==Kappalelista== # # # # # # # # # # # # # # # ==Kokoonpano== * Greg Graffin – laulu * Brett Gurewitz – kitara, taustalaulu * Greg Hetson – kitara * Jay Bentley – basso, taustalaulu * Pete Finestone – rummut Luokka:Bad Religionin albumit Luokka:Vuoden 1989 albumit
Austraasian viimeiset lapset

Austraasian viimeiset lapset on Tomi Kontion kirjoittama nuortenkirja. Se on Austraasia-trilogian toinen osa. Trilogian aloittanut teos Keväällä isä sai siivet voitti vuonna 2000 Finlandia Junior -palkinnon. Austraasia-trilogian päätösteos on nimeltään Maan veli. Austraasian viimeiset lapset kertoo kolmesta nuoresta, jotka seikkailevat Austraasian ihmeellisessä maailmassa. Kuvitteellinen Austraasian nimi on muodostettu oikean elämän maanosien Australian ja Aasian nimistä. ==Juoni== Kaksospojat Tomi ja Timo Kokko ystävineen ovat matkalla kohti uusia seikkailuja. Hirmuinen Raakel Vastapöksy on nujerrettu ja lapset ovat päässeet pakoon kurinpitolaitoksesta, Huostolasta. He lentävät omien siipiensä kannattelemina ja laskeutuvat uuteen kotimaahansa, Austraasiaan. Siellä he kohtaavat pitkästä aikaa vanhempansa. Jälleennäkemisen jälkeen on aika tutustua uuteen maailmaan, joka on värikkäämpi ja valoisampi kuin entinen, eläimet ja kasvitkin ovat erilaisia. Ihmiset ovat epätavallisen ystävällisiä. Austraasia vaikuttaa liian hyvältä paikalta ollakseen totta. Pian lapset huomaavat, että Austraasiassa ei ihmisillä ole varjoja. Vähitellen he oivaltavat, että varjon myötä uhkaa kadota myös jotain muuta, ehkä koko heidän ihmisyytensä. Varjot on saatava takaisin. Rääväsuinen merirosvo Puuttuva Peukalo kertoo lapsille kuulleensa, että varjot elelevät hirmuisten Toravuorien takana Kalmolassa. Niin alkaa hurja seikkailu kohti vuoria, joiden väitetään olevan eläviä ja nielevän kitaansa jokaisen, joka yrittää niitä ylittää. Pääsevätkö lapset varjojensa luokse, vuorten toiselle puolelle? ==Aiheesta muualla== *Kirjatarjottimet, Austraasian viimeiset lapset Luokka:Suomalaiset nuorten fantasiaromaanit Luokka:Vuoden 2002 kirjat
Konttisen kesäteatteri

Konttisen kesäteatteri on Rovaniemellä toimiva kesäteatteri, joka aloitti toimintansa vuonna 1996. Kesäteatteri on yksi Rovaniemen merkittävimmistä kulttuuritapahtumista vuosittain. Joka vuosi ammattilaisista ja harrastajista koostuva työryhmä on tehnyt ammattitason teatteria Kemijoen rannalla, Konttisen puistossa, ihan Rovaniemen keskustassa. Konttisen kesäteatterin kotisivut ==Näytelmiä== *Vaahteramäen Eemeli (1996) *Pikku Pietarin piha (1997) *Robin Hood (1998) *Peppi Pitkätossu (1999) *Kolme iloista rosvoa (2000) *Kiljusen Herrasväki (2001) *Kumi-Tarzan (2002) *Viisas neitsyt (2002) *Iso paha susi (2003) *Zorro (2004) *Peter Pan (2005) *Pekka Töpöhäntä (2006) *Ihmemaa Oz (2007) *Lumikki ja seitsemän kääpiötä (2008) *Kaikkien aikojen satu (2009) *Heinähattu, Vilttitossu ja Littoisten riiviö (2010) * Pomppivat salapoliisit (2011) * Tuhkimo (2012) * Kaunotar ja hirviö (2013) *Risto Räppääjä ja Nelli Nuudelipää (2014) *Rölli ja Metsänhenki (2015) *Pinokkio (2016) *Hölmöläisten kyläsirkus (2017) *Robin Hood (2018) *Maailman ympäri 80 päivässä (2019) *Ronja Ryövärintytär (2021) *Prinsessa Ruusunen (2022) *Jokirannan rakit (2023) *Peppi Pitkätossu (2024) ==Lähteet== ==Aiheesta muualla== *Konttisen kesäteatterin kotisivut Luokka:Kesäteatterit Luokka:Rovaniemen rakennukset ja rakennelmat
Stine Stengade

Stine Stengade (s.1. toukokuuta 1972, Tanska) on tanskalainen näyttelijä. Hänet tunnetaan elokuvista En kaerlighedshistorie (2001), Prag (2006) ja Koodinimi liekki ja sitruuna (2008). == Palkinnot == *Robert (2002) *Bodil (2002) == Ehdokkuudet == *Robert (2009) *Bodil (2002 == Valikoitu filmografia == *En kaerlighedshistorie (2001) *Prag (2006) *Koodinimi liekki ja sitruuna (2008) == Yksityiselämä == Stengade on naimisissa ohjaaja Ole Christian Madsenin kanssa, heillä on kaksi lasta. Stengade on ollut kerran aikaisemmin aviossa. == Aiheesta muualla == * Luokka:Tanskalaiset näyttelijät Luokka:Vuonna 1972 syntyneet Luokka:Elävät henkilöt
Marshall Rosenberg

Marshall Rosenberg (6. lokakuuta 1934 Canton, Ohio – 7. helmikuuta 2015) oli yhdysvaltalainen psykologi ja väkivallattoman vuorovaikutuksen (Nonviolent communication, NVC) kehittäjä. Hänen kehittämänsä vuorovaikutusmenetelmä on kommunikaation muoto, joka auttaa ihmisiä vaihtamaan informaatiota niin, että konflikteja ja erimielisyyksiä voidaan ratkaista ilman väkivaltaa. Hän perusti kansainvälisen järjestön Center for Nonviolent CommunicationCenter for Nonviolent Communication. Rosenberg väitteli filosofian tohtoriksi kliinisen psykologian alalta vuonna 1961 Wisconsin–Madisonin yliopistosta. Hän asui Albuquerquessa, jossa myös järjestön pääpaikka on. == Lähteet == == Aiheesta muualla == * Center For Nonviolent Communication * Big Picture TV, videoleike, jossa Marshall Rosenberg puhuu väkivallattomasta vuorovaikutuksesta * Marshall Rosenbergin haastattelu parisuhteen väkivallattomasta vuorovaikutuksesta * PuddleDancer Press: Nonviolent Communicationin teosten julkaisija * Giving from the heart Excerpt from the book Nonviolent Communication: A language of life * Väkivallattoman vuorovaikutuksen wiki * Marshall Rosenberg -kirjasto Luokka:Yhdysvaltalaiset psykologit Luokka:Vuonna 1934 syntyneet Luokka:Vuonna 2015 kuolleet
Kognitiivinen vapaus

Kognitiivisella vapaudella tarkoitetaan yksilön ehdotonta vapautta omaan tietoisuuteensa. Se laajentaa ajatuksenvapauden ja yksilön itsemääräämisoikeuden käsitteitä. "Center for Cognitive Liberty and Ethicsin", Kognitiivisen vapauden ja etiikan keskuksen johtaja, Tri. Wrye Sententia määrittelee kognitiivisen vapauden "jokaisen yksilön oikeudeksi itsenäiseen ja täysivaltaiseen ajatteluun sekä vapauteen hyödyntää mielensä kaikkia ominaisuuksia ja kaikenlaisia ajattelun tapoja". Kognitiivinen vapaus takaa yksilön oikeuden muunnella tajunnantilojaan haluamillaan tavoilla, joihin kuuluvat mm. meditaatio, jooga, päihteet ja rukous.http://www.inthesetimes.com/article/2382/ http://www.cerebralhealth.com Toisten tajunnantilan tahdonvastainen muuntaminen rikkoo kognitiivisen vapauden periaatetta. Esimerkiksi lapsi jonka kouluun pääsemiselle asetetaan edellytykseksi Ritalin-lääkitys, ei nauti kognitiivisesta vapaudesta, kuten ei myöskään yksilö, jolle vaaditaan antipsykoottinen lääkitys, jotta tätä voitaisiin syyttää oikeudessa, tai ihminen jolle halutaan rangaistus tajunnantilan muuntamisesta psykoaktiivien avulla. Kirjailija, psykologi ja LSD:n puolestapuhuja Timothy Leary puhui kognitiivisesta vapaudesta "kahtena molekyyliajan käskynä". *Kenelläkään ei ole oikeutta väkisin muuntaa kanssaihmistensä tajuntaa. *Jokaisella ihmisellä on oltava vapaus muunnella omaa tajunnantilaansa. == Katso myös == * Psyykkinen itsesäätely * Tahdosta riippumaton psykiatrinen sairaalahoito Suomessa ==Lähteet== ==Aiheesta muualla== * Neurodiversity vs. Cognitive Liberty * Aldous Huxley on Cognitive Liberty in 1958 * Graham Hancock on freedom of consciousness * HY väitös: Onko psykoottisella ihmisellä oikeus omiin harhaluuloihinsa? Luokka:Ihmisoikeudet Luokka:Transhumanismi
Max Carver

Max Carver (s. 1. elokuuta 1988 San Francisco, Kalifornia, Yhdysvallat) on yhdysvaltalainen näyttelijä ja näyttelijä Charles Carverin kaksoisveli. Carver tunnetaan roolistaan Preston Scavona televisiosarjassa Täydelliset naiset. Hän näytteli myös MTVn hittisarjassa Teen Wolf, veljensä Charles Carverin kanssa. == Filmografia == Vuosi Sarja Rooli Huomioita 2008– Täydelliset naiset Preston Scavo televisiosarja 2009 Konttori Eric televisiosarja; jaksossa ”Gossip” 2013- Teen Wolf Aiden TV-sarja == Lähteet == Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Charlie Carver

Charlie Carver (oik. Charles Carver Martensen; s. 31. heinäkuuta 1988 San Francisco, Kalifornia, Yhdysvallat) on yhdysvaltalainen näyttelijä, joka tunnetaan luultavasti parhaiten roolistaan Porter Scavona televisiosarjassa Täydelliset naiset sekä roolistaan MTV:n nuortensarjassa Teen Wolf, jonka kolmannella tuotantokaudella hän näytteli veljensä Max Carverin kanssa. == Filmografia == Vuosi Sarja Rooli Huomioita 2008–2012 Täydelliset naiset Porter Scavo TV-sarja (40 jaksoa) 2013–2014 Teen Wolf Ethan TV-sarja (19 jaksoa) 2014 The Leftovers Scott Frost TV-sarja == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Olet tässä / Du är här / You are here

Olet tässä / Du är här / You Are Here on rap-artisti Laineen Kasperin kolmas sooloalbumi, jonka julkaisi Ähky Records 17. helmikuuta 2010. == Taustatietoa == Levyllä vierailevat Aztra, Raipati, Kama-vee (Lpr), Ryikköne, Tku10:n Kripu sekä Yona. Ryikköne on tehnyt myös albumin kannen.Laineen Kasperin haastattelu Redrum-187 -sivustolla Hip hop -sivusto Redrum-187 julkaisi tammikuussa 2010 ilmaisladattavaksi "Myö" -kappaleen.Lataa "Myö" Redrum-187 -sivustolta Levy kakkosella oleva kappale "Pelkoa & inhoa" löytyy myös 18 sekunnin pätkänä rap- artisti Steen1:sen Runoja kontrollihuoneesta albumilta nimellä "Skit 3". Kappaleesta "Laittakaa miut hoitoon" on julkaistu musiikkivideo. Videolla esiintyy myös rap-artisti Asa. == Kappaleet == === CD 1 === # # # # # # # # # # === CD 2 === # # # # # # # # # # # == Arvostelut == * Helsingin Sanomat: Helsingin Sanomat * Rumba: Rumba == Lähteet == == Aiheesta muualla == * Laineen Kasperin haastattelu Redrum-187 -sivustolla * Kappale "Myö" ilmaisladattavana Redrum-187 -sivustolla * "Laittakaa miut hoitoon" -musiikkivideo YouTubessa * Albumin arvostelu Redrum-187 -sivustolla Luokka:Laineen Kasperin albumit Luokka:Vuoden 2010 albumit
Robert W. Holley

Robert W. Holley (28. tammikuuta 1922 – 11. helmikuuta 1993) oli yhdysvaltalainen biokemisti joka selvitti lähetti-RNA:n kemiallisen rakenteen. Hän sai työstään Nobelin lääketieteen palkinnon vuonna 1968. Holley syntyi Illinoisissa ja opiskeli Illinoisin yliopistossa, missä suoritti luonnontieteen kandin tutkinnon vuonna 1942. Sieltä hän siirtyi Cornellin yliopistoon, missä osallistui synteettisen penisilliinin valmistukseen 1944-1946, ja väitteli tohtoriksi 1947. == Lähteet == Luokka:Yhdysvaltalaiset biokemistit Luokka:Vuonna 1922 syntyneet Luokka:Vuonna 1993 kuolleet Luokka:Nobelin fysiologian tai lääketieteen palkinnon saajat
Markku Koski (toimittaja)

Markku Koski (s. 22. marraskuuta 1945 Lahti) on suomalainen toimittaja ja kirjailija. Hän on yhteiskuntatieteiden tohtorihttp://www.uta.fi/kirjasto/vaitokset/2010/2010007.html, freelance- toimittaja ja Lahden ammattikorkeakoulun Muotoiluinstituutin tuntiopettaja sekä Filmihullu-lehden toimituksen jäsen. Hän on kirjoittanut esseitä ja artikkeleita muun muassa Parnassoon, Etelä-Suomen Sanomiin, Helsingin Sanomiin, Uuteen Suomeen, Journalistiin ja Pakkaus-lehteen. Hän on myös toiminut City- ja Apu-lehtien kolumnistina. Koski asuu Lahdessa. Hänelle myönnettiin taiteilijaeläke vuonna 2018. == Tuotanto == * * * * * * * * * * * * * == Lähteet == == Aiheesta muualla == * WSOY:n kirjailijasivu * Ville Hänninen: Muodot kiihottavat. Parnasso. Luokka:Suomalaiset toimittajat Luokka:Suomalaiset kirjailijat Luokka:Vuonna 1945 syntyneet Luokka:Elävät henkilöt Luokka:Suomentajat
Alytusin lääni

Alytusin lääni () on yksi Liettuan kymmenestä läänistä. Alytus on lääneistä eteläisin. Siellä on arviolta 145 109 asukasta (vuonna 2016) ja sen pinta-ala on 5 425 neliökilometriä. Läänin keskuksena toimii Alytus. == Aluejako == *Alytusin kaupunkikunta *Alytusin kunnallispiiri *Druskininkain kunta *Lazdijain kunnallispiiri *Varėnan kunnallispiiri == Lähteet == == Aiheesta muualla == *Läänin internetsivut *
Alytusin kunnallispiiri

Alytusin kunnallispiiri on yksi Liettuan kunnallispiireistä maan eteläosassa, Alytusin läänissä. Vuonna 2008 kunnallispiirin väkiluku oli 31 073 asukasta (17,6 % läänin väkiluvusta). Kunnallispiiri perustettiin vuonna 1950 ja vuonna 1953 siitä tuli osa Alytusin lääniä. Nykyinen vaakuna otettiin käyttöön 7. elokuuta 2001. ==Asutuskeskukset== ===Kaupungit=== *Simnas, 1980 asukasta *Daugai, 1458 asukasta ===Kauppalat=== * Butrimonys *Alovė ===Kylät=== *Miklusėnai *Punia *Luksnėnai *Venciūnai *Daugai *Ūdrija ==Lähteet== *Portrait of Regions of Lithuania Luokka:Liettuan kunnallispiirit Luokka:Alytusin lääni
Simnas

Simnas on Liettuan eteläisessä osassa, Alytusin läänissä ja Alytusin kunnallispiirissä sijaitseva kaupunki. Vuonna 2010 kaupungin väkiluku oli 1 735 asukasta. Population at the beginning of the year by city / town and year, Liettuan tilastokeskus. Viitattu 21.12.2010. ==Historia== Ensimmäinen kirjallinen maininta Simnasista on vuodelta 1494. Vuonna 1999 otettiin käyttöön kaupungin nykyinen vaakuna. ==Urheilu== Simnasilla on oma jalkapallojoukkue: FC Simnas. ==Lähteet== *Kaupungin kotisivut === Viitteet === == Aiheesta muualla == Luokka:Alytusin läänin kaupungit
Epäkorrektia Tuomas Enbuske

Epäkorrektia Tuomas Enbuske oli suomalainen asiaohjelma, jota esitti Yle TV1. Ohjelmaa juonsi Tuomas Enbuske. Ohjelmassa esitettiin viikoittain vaihtuva julkisen totuuden vastainen väite, jonka totuuspohjaa käsiteltiin pääosin esittelemällä näkemystä puoltavia argumentteja. Jaksot koostuivat enimmäkseen henkilöhaastatteluista ja Ylen arkistovideomateriaalista, jossa oli ääniraitana Enbusken monologia. Ohjelmaa lähetettiin syksystä 2008 lähtien. Se palkittiin parhaana asiaohjelmana Kultainen TV -kilpailussa 11. tammikuuta 2009. Ohjelmaformaatti on myyty Saksaan, jossa sitä esitetään nimellä Weilers Welt. == Jaksot 2008 == Jakso Nimi Ensiesitys 1\. Masennus on tekosyy! 15. syyskuuta 2008 2\. Opiskelu ei kannata! 22. syyskuuta 2008 3\. Älä äänestä! 29. syyskuuta 2008 4\. Pääministerin naisasioista pitää tietää! 6. lokakuuta 2008 5\. Puoliso paranee vaihtamalla! 13. lokakuuta 2008 6\. Raha tuo onnea! 20. lokakuuta 2008 7\. Lisää globaalia riistoa! 27. lokakuuta 2008 8\. Porno ei ole pahasta! 3. marraskuuta 2008 9\. Maalla ei ole mukavaa! 10. marraskuuta 2008 10\. Lapset pois huonoilta vanhemmilta! 17. marraskuuta 2008 11\. Alkoholi ei ole ongelma! 24. marraskuuta 2008 12\. Pasifismi on perseestä! 1. joulukuuta 2008 13\. Kilpaurheilu on yliarvostettua! 8. joulukuuta 2008 14\. Vähemmistöjä ei pidä hyysätä! 15. joulukuuta 2008 15\. Jumalaa ei ole! 22. joulukuuta 2008 == Jaksot 2009 == Jakso Nimi Ensiesitys 1\. Ulkonäkö on sisäistä kauneutta tärkeämpää! 30. elokuuta 2009 2\. Miehet ja naiset eivät sovi samoihin töihin! 6. syyskuuta 2009 3\. Korkeakulttuuri on parempaa kuin populaarikulttuuri! 12. syyskuuta 2009 4\. Hyvinvointivaltio ei toimi! 20. syyskuuta 2009 5\. Terveysintoilu on sairasta! 27. syyskuuta 2009 6\. Emme osaa tehdä mitään itse! 4. lokakuuta 2009 7\. Lukeminen ei aina kannata! 11. lokakuuta 2009 8\. Älkää rakastako eläintä niin kuin ihmistä! 18. lokakuuta 2009 9\. Mainokset valehtelevat meille! 25. lokakuuta 2009 10\. Ihmisellä on oikeus päättää kuolemastaan! 1. marraskuuta 2009 11\. Me emme osaa käyttäytyä! 8. marraskuuta 2009 12\. Mielipiteillä ei ole väliä! 15. marraskuuta 2009 13\. Matkailu kaventaa! 22. marraskuuta 2009 14 Se, mitä meille Suomesta kerrotaan, ei pidä paikkaansa! 13. joulukuuta 2009 15 Entä jos salaliittoteoriat ovatkin totta! 20. joulukuuta 2009 == Lähteet == == Aiheesta muualla == * Ohjelmasta Ylen sivuilla Luokka:2000-vuosikymmenen suomalaiset televisiosarjat Luokka:Yle TV1:n televisio-ohjelmat
Majadahonda HC

Majadahonda HC on espanjalainen jääkiekkoseura. Se tulee Majadahondan kaupungista. Seura on perustettu vuonna 1995 ja se pelaa maan pääsarjatasolla Superligassa. ==Saavutukset== * Espanjan mestari: 1998 ==Aiheesta muualla== * Seuran kotisivut Luokka:Espanjalaiset jääkiekkoseurat Luokka:Madridin itsehallintoalue Luokka:Superliga Española de Hockey Hielo Luokka:Vuonna 1995 perustetut urheiluseurat
Club Gel Puigcerdà

CG Puigcerdà on espanjalainen jääkiekkoseura. Se tulee Puigcerdàn kaupungista. Seura on perustettu vuonna 1956 ja se pelaa maan pääsarjatasolla Superligassa. ==Saavutukset== * Espanjan mestari 6 kertaa: 1986, 1989, 2006, 2007, 2008, 2020 * Espanjan Cupin voitto 10 kertaa: 1983, 1984, 1986, 1992, 1999, 2004, 2005, 2007, 2008, 2009 ==Aiheesta muualla== *Seuran kotisivut Luokka:Espanjalaiset jääkiekkoseurat Luokka:Katalonian urheilu Luokka:Gironan maakunta Luokka:Superliga Española de Hockey Hielo Luokka:Vuonna 1956 perustetut urheiluseurat
Pasi Palmulehto

Pasi Petteri Palmulehto (s. 4. marraskuuta 1980 Turku) on Piraattipuolueen entinen puheenjohtaja ja varapuheenjohtaja. Palmulehto oli ehdolla vuoden 2011 eduskuntavaaleissa ja sai 1 074 ääntä, eniten kaikista Piraattipuolueen ehdokkaista, muttei tullut valituksi. Palmulehdon saama äänimäärä oli suurin eduskunnan ulkopuolelle jääneiden puolueiden ja valitsijamiesyhdistysten ehdokkaista. Palmulehto asuu Hollolassa vaimonsa ja neljän lapsen kanssa. Hän on ammatiltaan järjestelmäasiantuntija. Palmulehto on kirjoittanut artikkelin tekijänoikeuksia käsittelevään teokseen Piraatti vai kirjailija? (Avain, 2011). == Lähteet == == Aiheesta muualla == * Kotisivut. * Palmulehdon blogi Uudessa Suomessa. Luokka:Piraattipuolueen puheenjohtajat Luokka:Vuonna 1980 syntyneet Luokka:Elävät henkilöt
CHH Txuri Urdin

CH Txuri Urdin on espanjalainen jääkiekkoseura. Se tulee San Sebastiánin kaupungista. Seura on perustettu vuonna 1972 ja se pelaa maan pääsarjatasolla Superligassa. ==Saavutukset== * Espanjan mestari 9 kertaa: 1976, 1980, 1985, 1990, 1992, 1993, 1995, 1999, 2000 * Espanjan Cupin voitto 6 kertaa: 1979, 1980, 1990, 1991, 1994, 2000 * Baskin Cupin voitto: 1993 ==Aiheesta muualla== *Seuran kotisivut Luokka:Espanjalaiset jääkiekkoseurat Luokka:San Sebastiánin urheilu Luokka:Superliga Española de Hockey Hielo Luokka:Vuonna 1972 perustetut urheiluseurat
Shannon Moore

Shannon Moore (s. 27. heinäkuuta 1979)Shannon Moore Wrestlingdata- sivustollaViitattu 25.7.2024 on yhdysvaltalainen showpainija, joka sai oppinsa Hardyn veljesten OMEGA-painikoulussa.Shannon Moore BioViitattu 25.7.2024 Shannon on Matt ja Jeff Hardyn lapsuuden ystävä. Moore työskentelee tällä hetkellä Atomic Legacy Wrestlingissä (ALW). ==Lähteet== == Aiheesta muualla == Luokka:Yhdysvaltalaiset showpainijat Luokka:Vuonna 1979 syntyneet Luokka:Elävät henkilöt
Abdelkader al-Aïfaoui

Abdelkader al-Aïfaoui (myös Abdelkader Laïfaoui, ; s. 9. heinäkuuta 1981 Hussein Dey, Algeria) on algerialainen jalkapalloilija. Laitapuolustajana pelaaja al-Aïfaoui edustaa Algerian pääsarjassa pelaavaa ES Sétifiä. Al- Aïfaoui on viettänyt koko uransa kotimaassaan pelaten ennen nykyistä seuraansa OMR El Annasserissa, NA Hussein Deyssa ja CR Belouizdad:ssa. ==Maajoukkueura== Al-Aïfaoui pelasi ensimmäisen kerran Algerian paidassa 17. elokuuta 2004 Burkina Fasoa vastaan. Toisen ottelunsa hän pelasi viisi vuotta myöhemmin 12. elokuuta Uruguayta vastaan. Al-Aïfaoui valittiin vuoden 2010 Afrikan-kisoihin, jotka olivat samalla hänen ensimmäiset arvokisat. ==Saavutukset== *Arabian Mestarien liiga: 2008 *Algerian mestaruus: 2009 *North African Cup of Cup Champions: 2009 *Algerian cup: 2010 ==Lähteet== Luokka:Algerialaiset jalkapalloilijat Luokka:Vuonna 1981 syntyneet Luokka:Elävät henkilöt
Keuruun rautatieasema

Keuruun rautatieasema () on rautatieliikennepaikka Keuruulla -radan varrella. Asema avattiin marraskuussa 1897 ja sen on suunnitellut Bruno Granholm V luokan aseman piirustusten mukaan. Tyyliltään asema edustaa kansallisromantiikkaa, ja sen alkuperäinen ulkoasu on säilynyt hyvin. Vuonna 1974 asema valittiin Suomen kauneimmaksi. Asema rakennettiin Keuruun kirkkojen, maantien sekä Keurusselän rannan läheisyyteen. Haapamäen suuntaan kulkevalle radalle valmistui rataoikaisu vuonna 1924, jolloin vanha linjaus jäi alkupäästään teollisuuskäyttöön. Raide purettiin 1980-luvun puolivälissä. Asema on ollut miehittämätön liikennepaikka vuodesta 1998, vaikkakin lipunmyynti jatkui vielä vuoteen 2001 saakka. Liikennepaikka on yhä henkilöliikenteen käytössä, ja siellä pysähtyvät kaikki Jyväskylän ja Seinäjoen väliset taajamajunat. Asema toimii myös Tampereelta saapuvien taajamajunien pääteasemana. Asemarakennus sekä muita asema-alueen rakennuksia siirtyi Senaatti-kiinteistöjen haltuun vuonna 2007. Se on sittemmin siirtynyt Tuula ja Veli Kosken omistukseen, ja he pitävät asemalla Keräilyn Kätköistä -nimistä näyttelyä. VR:n ja liikenne- ja viestintäministeriön päätöksen mukaan henkilöliikenne Keuruun asemalle piti loppua maaliskuussa 2016Ilkka: Junaliikenne loppuu Seinäjoki-Jyväskylä -radalla, mutta toistaiseksi asema on vielä käytössä. == Lähteet == == Aiheesta muualla == *Vaunut.org: Kuvia Keuruun asemalta Luokka:Keski-Suomen henkilöliikenteen rautatieliikennepaikat Luokka:Keuruun rautatieliikennepaikat Luokka:Keski-Suomen nähtävyydet Luokka:Suomen 1890-luvulla rakennetut rautatieliikennepaikat
The Physical Impossibility of Death in the Mind of Someone Living

The Physical Impossibility of Death in the Mind of Someone Living () on englantilaisen Damien Hirstin vuonna 1992 luoma taideteos. Teos koostuu vitriinissä olevasta, formaldehydiin säilötystä kokonaisesta tiikerihaista. Teoksen tilasi ja sen valmistamisen rahoitti englantilainen galleristi Charles Saatchi. Pyydystetty hai maksoi 6 000 puntaa ja koko teoksen valmistus 50 000 puntaa. Hai pyydettiin Australiasta. Hirstin teokset liittyvät usein kuolemaan, ja hänet tunnetaan muistakin kuolleita eläimiä, kuten lampaita ja lehmiä, sisältävistä teoksista. Charles Saatchi myi teoksen eteenpäin vuonna 2004. Tuolloin teoksesta maksettiin toiseksi korkein hinta, joka on maksettu elossa olevan taiteilijan työstä. Ainoastaan Jasper Johnsin teos oli tuolloin myyty korkeampaan hintaan. Myöhemmin Hirstin Lullaby Spring -teoksen myynti teki hänestä kalleimman elossa olevan taiteilijanAlberge, Dalya: Pills lift Hirst to top of art world's most expensive list, The Times, 22.6.2007. 20.1.2010. . Hirstin haiteosta pidetään 1990 luvun brittiläisen taiteen ikonina ja Young British Artists -liikkeen symbolina. Alkuperäisen 4,3 metriä pitkän tiikerihain rappeutumisen takia teokseen vaihdettiin vuonna 2006 uusi hai vitriinin sisälle. ==Lähteet== Luokka:Yhdistyneen kuningaskunnan patsaat ja veistokset Luokka:Hait
Ylä-Hotokka

Ylä-Hotokka oli kylä Muolaan kunnan luoteisosassa Viipurin läänissä Suomen Neuvostoliitolle luovuttamalla alueella. Kylä sijaitsi Muolaanjärven luoteisrannalla noin 20 kilometriä Muolaan kirkonkylästä Kirkkorannasta länteen ja noin 35 kilometriä Viipurista kaakkoon.Repo 1952, s. 466 Ylä- Hotokan naapurikyliä olivat idässä Hotokka ja lännessä Leipäsuo. Lisäksi kylä rajoittui etelässä Valtion omistamaan Pällilän kruununpuistoon ja pohjoisessa kylän erotti naapurikunnan Heinjoen rajasta Määttälän kylän ulkopalsta. Nykyisin Ylä-Hotokan alueella on asutusta, mutta sillä ei ole venäläistä asutusnimeä, vaan se luetaan Hotokan kylän osaksi. == Kyläkuva == Ylä-Hotokan kyläkeskus sijaitsee Viipurista Kyyrölän ja Kivennavan kautta Kuokkalaan johtavan kantatie 63 varrella ja Ylä-Hotokassa tästä tiestä erkanee maantie Leipäsuon asemalle. Ylä-Hotokka kuului Hotokan koulupiiriin. == Historia == Ylä-Hotokan väestö evakuoitiin läntisempään Suomeen heti talvisodan alettua vuonna 1939.Luukka & Sarkanen 1952, s. 400 Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Oinalan asukkaat asutettiin Humppilaan. == Lähteet == * === Viitteet === Luokka:Muolaan kylät
Valenciennes (täsmennyssivu)

Valenciennes voi tarkoittaa seuraavia: *Valenciennes, kaupunki Nordin departementissa Ranskassa *Valenciennes FC, jalkapalloseura Valenciennesista *Achille Valenciennes, ranskalainen eläintieteilijä
Truth or Consequences

Truth or Consequences on Ralph Edwardsin alun perin radioon luoma visailuohjelma, jossa kilpailijat joutuivat väärin vastattuaan suorittamaan jonkun tehtävän, joka saattoi olla esimerkiksi elefantin peseminen tai pukeutuminen lastenvaatteisiin.Radio Hall of Fame: Ralph Edwards Ohjelmasta tuli suosittu omassa lajityypissään. Kun CBS sai luvan kaupallisen televisiotoiminnan aloittamiseksi heinäkuussa 1941, Truth or Consequencesista tuli kanavan ensimmäinen televisioitu ohjelma, johon myytiin mainosaikaa 10 mainossekunnin maksaessa 9 dollaria.CBS News: TV Pioneer Ralph Edwards Dies Ohjelman kymmenvuotisjuhlien kunniaksi vuonna 1950 Edwards lupasi lähettää ohjelman ensimmäisestä kaupungista, joka nimeää itsensä uudelleen ohjelman mukaan.The City of Truth or Consequences: How did Truth or Consequences get its name? Tämän lupauksen seurauksena newmexicolainen Hot Springs tunnetaan nykyään nimellä Truth or Consequences. Truth or Consequencesia esitettiin radiossa vuoteen 1956 ja televisiossa vuoteen 1988. ==Lähteet== ==Aiheesta muualla== * Ohjelman radioversion jaksoja archive.orgissa Luokka:Yhdysvaltalaiset televisio-ohjelmat Luokka:Yhdysvaltalaiset radio- ohjelmat Luokka:Visailuohjelmat Luokka:CBS:n televisio-ohjelmat Luokka:NBC:n televisio-ohjelmat
This Is Your Life

This is Your Life oli Ralph Edwardsin luoma radio- ja televisio-ohjelma, jossa ohjelman vieraan elämäntarina kerrottiin tuttavien ja sukulaisten avustuksella. Ohjelma sai alkunsa radiossa vuonna 1948 ja siirtyi televisioon 1952. Ohjelmaa esitettiin Yhdysvalloissa vuoteen 1960 asti, ja sen vieraina kävivät muun muassa Marilyn Monroe, Stan Laurel, Oliver Hardy, Bob Hope, Andy Griffith, Buster Keaton, Barbara Eden, Bette Davis, Shirley Jones, Jayne Mansfield ja Carol Channing. Isossa-Britanniassa ohjelmaa esitettiin vuoteen 2003 saakka. ==Lähteet== ==Aiheesta muualla== * The Museum of Broadcast Communication: This Is Your Life Luokka:Yhdysvaltalaiset televisio-ohjelmat Luokka:NBC:n televisio-ohjelmat
Daybreakers

Daybreakers on vuonna 2009 ensi-iltansa saanut vampyyritrilleri, jonka ovat käsikirjoittaneet ja ohjanneet Michael ja Peter Spierig. Elokuvan keskeisissä rooleissa nähdään Ethan Hawke, Willem Dafoe ja Sam Neill. == Näyttelijät == == Lähteet == Luokka:Kauhuelokuvat Luokka:Vampyyrielokuvat Luokka:Post- apocalypse-elokuvat Luokka:Uusiseelantilaiset elokuvat Luokka:Vuoden 2009 australialaiset elokuvat
Truth or Consequences (New Mexico)

Truth or Consequences on kaupunki Sierran piirikunnassa, New Mexicon osavaltiossa Yhdysvalloissa. Kaupungissa asui 6 475 ihmistä vuonna 2010. Kaupunki tunnettiin vuoteen 1950 saakka nimellä Hot Springs. Tuolloin NBC:n tuottaja Ralph Edwards esitti toivomuksen, että jokin Truth or Consequences (’totuus tai seuraukset’) -tietokilpailuohjelmasta pitävä kaupunki nimeäisi itsensä ohjelman mukaan ohjelman 10-vuotismerkkipäivän kunniaksi. Hot Springsissä tämä nähtiin tilaisuutena kaupungin markkinointiin ja samalla se poistaisi sekaannukset kymmenien muiden Hot Springs -nimisten kaupunkien välillä. Kaupungissa järjestetyssä äänestyksessä nimenmuutosta kannatettiin äänin 1 294–295. Nimenmuutos vahvistui protestin jälkeen suoritetussa uusintaäänestyksessä. Myöhemmin kaupungin nimestä on äänestetty vuosina 1964 ja 1967. Truth or Consequences -tietokilpailun 10-vuotisjuhlalähetys lähetettiin kaupungista 1950, ja Edwards vieraili kaupungissa nimenvaihdoksen vuosipäivänä seuraavien 50 vuoden ajan. ==Lähteet== ==Aiheesta muualla== * Kaupungin verkkosivusto Luokka:New Mexicon kaupungit
Heiner Brand

Heiner Brand (s. 26. heinäkuuta 1952 Gummersbach, Länsi-Saksa) on entinen saksalainen käsipalloilija ja nykyinen käsipallovalmentaja. Hän on ainoa henkilö, joka on voittanut käsipallon maailmanmestaruuden sekä pelaajana vuonna 1978 että valmentajana vuonna 2007. == Ura pelaajana == Heiner Brand liittyi seitsemän vuoden iässä VfL Gummersbach -nimiseen seuraan. Hän voitti tämän seuran pelaajana kuusi kertaa Saksan mestaruuden ja neljä kertaa Saksan cupin. Vuonna 1976 Brand kuului Länsi-Saksan käsipallon maajoukkueeseen, joka sijoittui neljänneksi kesäolympialaisissa. Hän pelasi kaikki kuusi ottelua ja teki kaksitoista maalia. Brand oli maajoukkueen luottopelaaja ja pelasi yhteensä 131 peliä ja teki 231 maalia, joista yhden rangaistusheitosta. Hän teki kaksi ensimmäistä kansainvälistä maaliaan heinäkuussa 1974 Israelia vastaan. == Ura valmentajana == Brand on ollut pitkään VfL Gummersbachin valmentajana. Tätä ennen hän oli apuvalmentajana Saksan käsipallomaajoukkueessa. Brand on ollut Saksan maajoukkueen päävalmentaja vuodesta 1997. Valmennettuaan joukkuetta käsipallon miesten Euroopan- mestaruuskilpailuissa vuonna 2002 ja maailmancupissa vuonna 2003, Brandin suurimmat saavutukset tapahtuivat vuonna 2004, jolloin joukkue vei hänen johdollaan voiton sekä Euroopan-mestaruuskilpailuissa että Ateenan olympialaisissa. Brand ilmoitti lokakuussa 2007, että hänen sopimustaan maajoukkueen valmentajana jatkettaisiin. Hän kuitenkin erosi 30. kesäkuuta 2011. Tämä johtui joukkueen sijoittumisesta kymmenennelle sijalle vuoden 2010 käsipallon miesten Euroopan-mestaruuskilpailuissa ja yhdennelletoista sijalle vuoden 2011 maailmancupissa. Nämä olivat Saksan maajoukkueen huonoimmat tulokset kautta aikojen. == Yksityiselämä == Brand on naimisissa ja hänellä on kaksi lasta. Hänen kaksi vanhempaa veljeänsä Klaus ja Jochen ovat myös pelanneet käsipalloa. Hänen tavaramerkkinsä on hänen suuret ja tuuheat mursunviiksensä. == Kirjallisuus == * * * * * == Lähteet == == Aiheesta muualla == * Heiner Brandin virallinen kotisivu Luokka:Saksalaiset käsipalloilijat Luokka:Saksalaiset urheiluvalmentajat Luokka:Käsipallovalmentajat Luokka:Vuonna 1952 syntyneet Luokka:Elävät henkilöt
Truth or Consequences (täsmennyssivu)

Truth or Consequences voi tarkoittaa: * Truth or Consequences, yhdysvaltalainen visailuohjelma * Truth or Consequences, visailuohjelman mukaan nimetty kaupunki New Mexicossa * Totuus vai tehtävä? (Truth or Consequences, N.M.), yhdysvaltalainen elokuva vuodelta 1997.
Kölnin eläintarha

Kölnin eläintarha () on vuonna 1860 perustettu Saksan Kölnissä sijaitseva eläintarha. Siellä on noin 10 000 eläintä, jotka edustavat yli seitsemääsataa eri lajia.Wir über uns == Lähteet == == Aiheesta muualla == * Viralliset sivut Eläintarha Luokka:Saksan eläintarhat
QI

QI tai Quite Interesting on brittiläinen John Lloydin luoma paneelishow eli julkisuuden henkilöiden viihteellinen televisiovisailu, jota BBC on esittänyt vuodesta 2003 alkaen. Ohjelmaa on sen alusta vuoteen 2016 asti juontanut Stephen Fry, jonka jälkeen hänen paikkansa juontajana otti Sandi Toksvig. Toinen alusta saakka mukana ollut esiintyjä on Alan Davies, jonka lisäksi ohjelmissa on kolme vaihtuvaa kilpailijaa. Kilpailijavieraina ohjelmassa ovat esiintyneet muun muassa Clive Anderson, Bill Bailey, Jeremy Hardy, Hugh Laurie ja Jeremy Clarkson. Yhden jakson kesto on 29 minuuttia, mutta QI XL -uusintalähetykset sisältävät alkuperäisistä jaksoista pois jätettyä materiaalia ja ovat kestoltaan 45-minuuttisia. Visailun kysymykset koostuvat triviatiedosta ja yleisistä väärinkäsityksistä. Kilpailijoiden ei välttämättä odoteta tietävän oikeita vastauksia, vaan pisteitä jaetaan myös mielenkiintoisista ja hauskoista vastauksista. QI:n tuotantokausia on julkaistu myös DVD:llä. Lisäksi ohjelman oheistuotteina on kirjoja, äänikirjoja ja tietokonepelejä. ==Lähteet== Luokka:Visailuohjelmat Luokka:Brittiläiset televisiosarjat Luokka:2000-vuosikymmenen televisiosarjat Luokka:BBC:n televisio-ohjelmat
Bioparco

thumb|right|Kirahveja Bioparcossa Bioparco on vuonna 1911 perustettu eläintarha Rooman Villa Borghesen alueella. Siellä on lähes tuhat eläintä, jotka edustavat yli kahtasataa lajia. Bioparco kuuluu Euroopan eläintarhojen ja akvaarioiden yhdistykseen (EAZA).THE BIOPARCO IN ROME == Lähteet == == Aiheesta muualla == * Viralliset sivut , Luokka:Rooman rakennukset ja rakennelmat Luokka:Italian eläintarhat
Uenon eläintarha

Uenon eläintarha () on vuonna 1882 perustettu Japanin vanhin eläintarha. Se sijaitsee Uenon puistossa Tokion Taitōssa. Siellä on yli 2 600 eläintä, jotka edustavat 464:ää lajia. Eläintarhan pinta-ala on 14,3 hehtaaria. Eläintarhaan tuotiin isopandoja ensimmäistä kertaa vuonna 1972 Kiinasta. Tämän jälkeen eläintarha jäi ensi kertaa ilman pandaa Ling Ling -pandan kuoltua 22-vuotiaana huhtikuussa 2008.Giant panda Ling Ling dies at Ueno Zoo Vuonna 2011 tarhaan tuotiin uusi pandapariskunta, Ri Ri ja Shin Shin. == Lähteet == == Aiheesta muualla == * Viralliset sivut Luokka:Japanin eläintarhat Luokka:Tokion rakennukset ja rakennelmat
Englewood

Englewood voi tarkoittaa seuraavia paikkoja: *Englewood, kaupunki Coloradossa, Yhdysvalloissa *Englewood, väestönlaskenta-alue Floridassa *Englewood, paikkakunta Kaliforniassa, Yhdysvalloissa *Englewood, kaupunki Kansasissa, Yhdysvalloissa *Englewood, kaupunki New Jerseyssä Yhdysvalloissa *Englewood, kaupunki Tennesseessä Yhdysvalloissa *Englewood, Daytonin lähiöalue Ohiossa Yhdysvalloissa.
St. Albert (Alberta)

St. Albert on 57 719 asukkaan (2006) kaupunki Albertassa, Kanadassa. Kaupunki kuuluu Edmontonin metropolialueeseen, jossa on kaikkiaan 1 034 945 asukasta. Kaupungin perusti vuonna 1861 pastori Albert Lacombe, jonka mukaan kaupunki on saanut nimensä. St. Albertin ensimmäisiä asukkaita olivat idästä muuttaneet métisit ja paikalliset creet. St. Albert perustettiin virallisesti kyläksi vuonna 1900. Neljä vuotta myöhemmin se sai kaupunkioikeudet (Town) ja suuremmaksi kaupungiksi (City) muuttui vuonna 1977. Alun perin St. Albertin ja läheisen Edmontonin erotti useiden kilometrien leveynen maaseutu. Molempien kaupunkien kasvaessa maaseutualue on kuitenkin kutistunut lähes olemattomiin, ja St. Albertia pidetäänkin jossain yhteyksissä lähes Edmontonin lähiönä. == Lähteet == Luokka:Albertan kaupungit
St. Albert

St. Albert voi viitata seuraaviin asioihin: == Paikkoja == * St. Albert, kaupunki Albertassa, Kanadassa. * St. Albert, pieni kaupunki Ontariossa, Kanadassa. == Urheiluseuroja == * St. Albert Saints, AJHL jääkiekkoseura Kanadassa. * St. Albert Royals, AMHL jääkiekkoseura Kanadassa.